**Gravberget og Texas**

**Hensynssone for bevaring av bygninger og kulturmiljø.**

Bygninger kommunen har prioritert i sin vedtatte kulturminneplan, og som er gitt prioritet 1 i liste, vedlegg XX i kommuneplanens arealdel, skal bevares og tillates ikke revet, unntatt ved totalskade.

Disse bygningene har som enkeltbygg, eller som del av et miljø; historisk, arkitektonisk eller annen kulturell verdi. Kommunen kan kreve at det tas hensyn til disse verdiene ved endring eller oppussing av fasade. For å bevare og/eller gjenopprette disse bygningenes karakter kan kommunen kreve at en prioritert bygnings takform, fasader, vinduer, dører, materialbruk og farger opprettholdes eller tilbakeføres. Disse bygningene kan bygges på eller til hvis dette ikke reduserer bygningens verneverdi. Eventuelle tilbygg må underordnes den eksisterende bygningen med hensyn til plassering, utforming, størrelse, materialbruk og farger.

Eksisterende «utomhusanlegg» og elementer i kulturlandskapet som veier og steingjerder med mer skal bevares eller kreves tilbakeført, og kan ikke fjernes uten kommunens godkjenning.

Før søknad om et eventuelt tilbygg kan godkjennes, bør søknaden forelegges Fylkeskommunens kulturminneavdeling for forhåndsvurdering, som skal tillegges stor vekt.